Document ID: /roh_data/filtered/Bilingualer_Corpus_interleaved-it-rm.jsonl.gz/1336

This is a text translated from Italian to Rumantsch Grischun.
Il Cantone dà il via agli incontri informativi nei comuni sulla NPC grigionese

Il Dipartimento delle finanze e dei comuni ha elaborato le basi relative all'ampio progetto di nuova impostazione della perequazione finanziaria e della ripartizione dei compiti (NPC) tra Cantone e comuni. Quale prossimo passo, nel mese di novembre i comuni saranno informati nel corso di sei incontri informativi regionali sulle novità in programma in relazione alla NPC grigionese. L'apertura della procedura di consultazione è prevista per la primavera del 2008.

Cambiamenti economici e sociali, nonché decisioni strategiche nella politica federale e cantonale esercitano un'evidente pressione di riforma sulle strutture federaliste. La nuova impostazione della perequazione finanziaria e della ripartizione dei compiti tra Confederazione e Cantoni (NPC) comporta anche l'adeguamento della perequazione finanziaria intracantonale a un sistema conforme alla NPC. All'inizio dell'anno il Governo ha dato il via ufficiale all'ampio progetto "NPC grigionese" (Nuova impostazione della perequazione finanziaria e della ripartizione dei compiti nel Cantone dei Grigioni).

Il progetto federalistico, che oltre alla perequazione finanziaria comprende anche la ripartizione dei compiti tra Cantone e comuni, nonché la promozione delle aggregazioni di comuni, deve entrare in vigore il 1° gennaio 2010. Sotto la responsabilità del Dipartimento delle finanze e dei comuni, il gruppo di progetto ha ora elaborato le proposte di revisione fondamentali. Prima che nella primavera del 2008 venga avviata una procedura di consultazione a questo proposito, il Cantone informa i comuni sulle novità previste dalla NPC grigionese in occasione di incontri informativi regionali. In novembre sono previsti in totale sei incontri regionali a Landquart, Zernez, Samedan, Ilanz, Grono e Thusis.

Il sistema attuale non è più sufficiente

La perequazione finanziaria odierna nel Cantone dei Grigioni, introdotta 50 anni or sono come opera pionieristica, necessita di riforme. È necessaria una riforma poiché nel corso degli ultimi decenni sono notevolmente aumentate sia l'entità dei compiti che le esigenze poste. Il volume dell'attuale perequazione finanziaria è relativamente modesto. Esso è ripartito su più strumenti collegati a molte singole sovvenzioni rigide, nonché a intensi controlli e severe condizioni. L'intreccio dei compiti tra Cantone e comuni è grande. La ripartizione dei compiti non è delimitata ovunque in modo chiaro, cosa che porta a doppioni. Infine, nei Grigioni le disparità tra i comuni più poveri e quelli più ricchi sono particolarmente marcate e mostrano una tendenza all'aumento.

I cinque obiettivi principali della NPC grigionese

La NPC grigionese vuole eliminare queste lacune. Essa persegue cinque obiettivi principali: in primo luogo vuole ridurre le differenze nella capacità finanziaria e nella pressione fiscale tra i comuni. In secondo luogo il margine di azione finanziario dei comuni dev'essere incrementato. Il terzo obiettivo è dissociare in modo adeguato i compiti tra Cantone e comuni. Quarto obiettivo della riforma è adempiere al giusto livello ai rimanenti compiti in comune e indennizzarli in modo orientato alla prestazione. Infine, la riforma vuole rafforzare gli incentivi per le riforme comunali.

I sei strumenti della NPC grigionese

Gli strumenti della NPC grigionese sono praticamente identici a quelli della NPC tra Confederazione e Cantoni. Essi sono parte dei tre settori nuova perequazione finanziaria, riorganizzazione dei compiti e riforma dei comuni. Uno strumento è la perequazione delle risorse. Con essa si mira a un'efficace perequazione tra comuni forti e comuni deboli. I comuni devono avere una base di risorse finanziarie di cui disporre liberamente. La base di calcolo è la capacità economica di un comune derivante dalla sua capacità fiscale, nonché dai canoni d'acqua. La perequazione delle risorse viene finanziata dai comuni forti e dal Cantone. Il secondo strumento è la perequazione degli oneri. Essa deve compensare i notevoli svantaggi geo-topografici dovuti all'estensione o alla posizione discosta di singoli comuni. La perequazione dell'aggravio geo-topografico viene finanziata interamente dal Cantone. Quale complemento, l'esistente perequazione degli oneri in ambito sociale viene concepita in modo nuovo.

Lo strumento della dissociazione dei compiti tra Cantone e comuni costituisce un'altra componente importante della NPC grigionese. I numerosi compiti in comune oggi esistenti devono venire attribuiti per quanto possibile al Cantone oppure ai comuni. L'obiettivo è creare competenze chiare e ridurre i doppioni al fine di adempiere ai compiti in modo più efficiente e commisurato al fabbisogno. Nell'insieme sono stati analizzati ben più di cento compiti in comune. In sostanza devono essere dissociati i seguenti settori:

- compiti dei comuni: pianificazione locale e regionale, socialità (senza casi nell'esecuzione delle misure), settore prescolastico, scuola popolare fino all'8a classe compresa, cultura, personale forestale comunale.

- compiti del Cantone: misurazione ufficiale, casi gravi nel settore sociale (esecuzione delle misure, casi grigionesi in altri Cantoni), scuola popolare a partire dalla 9a classe, formazione professionale, direzioni scolastiche, riscossione dell'imposta alla fonte.

In determinati settori è sensata e possibile soltanto una dissociazione parziale dei compiti. Ad esempio nel settore sanitario (ospedali, spitex, case per anziani e di cura) il Cantone deve versare ai comuni indennizzi riferiti alle prestazioni. Anche numerosi altri compiti rimangono compiti in comune.

Un ulteriore strumento sono le nuove forme di collaborazione nei compiti in comune. Per questi compiti al Cantone compete la direzione strategica, mentre i comuni si assumono la responsabilità operativa. In questo ambito devono venire applicati programmi pluriennali con accordi sugli obiettivi, nonché sussidi globali e forfettari.

In aggiunta agli strumenti della NPC federale, la NPC grigionese prevede due strumenti della riforma dei comuni. Da un lato si tratta dello strumento della collaborazione intercantonale con perequazione degli oneri. Questo strumento prevede che, in determinati ambiti, i comuni possano unirsi per una collaborazione. Al momento non è ancora chiaro in quali settori la NPC grigionese disciplinerà la fornitura di prestazioni intercomunali. D'altro lato anche lo strumento dell'aggregazione di comuni è parte della NPC grigionese. Si prevede di seguire anche in futuro con attenzione i processi di fusione dei comuni e di impiegare in modo efficiente i meccanismi di promozione e di incentivazione.

Ulteriore procedura

Per permettere di simulare le conseguenze finanziarie del cambiamento di sistema viene allestito un bilancio globale. Questo bilancio confronta il finanziamento e le prestazioni della perequazione antecedente con gli effetti della riforma. Quando saranno terminati gli incontri informativi nelle regioni e nei comuni dovrà essere elaborato un progetto di consultazione definitivo per la NPC grigionese. L'apertura della procedura di consultazione da parte del Governo è prevista nella primavera del 2008.

Organo: Dipartimento delle finanze e dei comuni

Fonte: it Dipartimento delle finanze e dei comuni

Data: 14.11.2007

Il chantun organisescha occurrenzas d'infurmaziun davart la NGF grischuna en las vischnancas

Il departament da finanzas e vischnancas ha elavurà la basa per il project cumplessiv davart la nova concepziun da la gulivaziun da finanzas e da la repartiziun da las incumbensas tranter il chantun e las vischnancas (NGF). En in proxim pass vegnan las vischnancas orientadas - a chaschun da sis occurrenzas d'infurmaziun regiunalas che han lieu il november - davart las novaziuns che resultan en connex cun la NGF grischuna. La procedura da consultaziun duai cumenzar la primavaira 2008.

Las midadas en l'economia ed en la societad sco er la via ch'è vegnida tschernida en la politica federala e chantunala han per consequenza che las structuras federalisticas èn suttamessas ad in squitsch da refurmas evident. Tras la nova concepziun da la gulivaziun da finanzas e da las incumbensas tranter la confederaziun ed ils chantuns (NGF) sto er la gulivaziun da finanzas entaifer il chantun vegnir adattada ad in sistem che correspunda a la NGF. Il cumenzament da l'onn ha la regenza dà il culp da partenza uffizial al project cumplessiv "NGF grischuna" (nova regulaziun da la gulivaziun da finanzas e da la repartiziun da las incumbensas en il chantun Grischun).

Il project federalistic che cumpiglia ultra da la gulivaziun da finanzas er la repartiziun da las incumbensas tranter il chantun e las vischnancas ed er la promoziun da fusiuns da vischnancas, duai entrar en vigur il 1. da schaner 2010. Sut la responsabladad dal departament da finanzas e vischnancas ha il team da project elavurà ussa las propostas principalas per la revisiun. Avant che la procedura da consultaziun respectiva cumenzia la primavaira 2008, orientescha il chantun las vischnancas davart las novaziuns ch'èn previsas en la NGF grischuna a chaschun d'occurrenzas d'infurmaziun regiunalas. Il november èn planisadas en tut sis occurrenzas regiunalas a Landquart, a Zernez, a Samedan, a Glion, a Grono ed a Tusaun.

Il sistem actual na basta betg pli

La gulivaziun da finanzas actuala en il chantun Grischun, ch'è vegnida introducida avant 50 onns, alura sco prestaziun da pionier, sto vegnir refurmada. La refurma è necessaria, perquai che - en il decurs dals ultims decennis - èn s'engrondidas tant la dimensiun da las incumbensas che ston vegnir ademplidas sco er las pretensiuns envers quellas. La gulivaziun da finanzas actuala ha in volumen relativamain modest. Ella sa divida sin plirs instruments che cuntegnan in grond dumber da singulas subvenziuns fixas sco er da controllas intensivas e da pretensiuns. L'entretschament da las incumbensas tranter il chantun e las vischnancas è grond. La repartiziun da las incumbensas n'è betg limitada cleramain dapertut. Quai ha per consequenza ch'i dat bleras duplicitads. La finala datti grondas differenzas tranter las vischnancas pli povras e las vischnancas pli ritgas en il Grischun e questas differenzas s'augmentan anc.

Las tschintg finamiras principalas da la NGF grischuna

La NGF grischuna vul eliminar questas mancanzas. Ella persequitescha tschintg finamiras principalas: Sco emprim duain vegnir reducidas las differenzas tranter las vischnancas tar la capacitad finanziala e tar la grevezza fiscala. Sco segund duai vegnir amplifitgada la libertad d'agir da las vischnancas en il sectur finanzial. Sco terz ston vegnir detretschadas las incumbensas tranter il chantun e las vischnancas, e quai en moda confurma a la situaziun. Sco quart ha la refurma l'intent d'ademplir las incumbensas communablas restantas en moda confurma al stgalim e da las indemnisar s'orientond a las prestaziuns. La finala vul la refurma engrondir ils impuls per refurmas da vischnancas.

Ils sis instruments da la NGF grischuna

Ils instruments da la NGF grischuna èn praticamain ils medems sco quels da la NGF tranter la confederaziun ed ils chantuns. Els èn ina part dals trais secturs "nova gulivaziun da finanzas", "reorganisaziun da las incumbensas" sco er "refurma da vischnancas". In instrument è la gulivaziun da las resursas. Cun la gulivaziun da las resursas vegn prendida en mira ina gulivaziun efficazia tranter vischnancas fermas e vischnancas deblas. Las vischnancas duain disponer d'in tschep fundamental da resursas finanzialas ch'èn disponiblas libramain. La basa per calcular las resursas è la capacitad finanziala d'ina vischnanca sin fundament da sia forza fiscala sco er dals retgavs da ses tschains d'aua. La gulivaziun da las resursas vegn finanziada da las vischnancas fermas sco er dal chantun. Il segund instrument è la gulivaziun da las grevezzas. Quest instrument duai gulivar ils considerabels dischavantatgs geografic-topografics, pervia da l'extensiun u pervia da la situaziun perifera da singulas vischnancas. La gulivaziun da las grevezzas geografic-topograficas vegn finanziada cumplettamain dal chantun. Per cumplettar quest instrument vegn concepida da nov la gulivaziun existenta da las grevezzas socialas.

In ulteriur element impurtant da la NGF grischuna è l'instrument dal detretschament da las incumbensas tranter il chantun e las vischnancas. Las numerusas incumbensas communablas vertentas duain vegnir attribuidas per gronda part ubain al chantun ubain a las vischnancas. La finamira è da stgaffir cumpetenzas cleras e da reducir duplicitads per pudair ademplir uschia las incumbensas en moda pli effizienta e pli confurma al basegn. Tut en tut èn vegnidas analisadas passa tschient incumbensas communablas. En emprima lingia duain vegnir detretschads ils suandants champs d'incumbensa:

- incumbensas da la vischnanca: planisaziun locala e regiunala, fatgs socials (senza cas da l'execuziun da mesiras), sectur prescolar, scola populara fin e cun la 8. classa, cultura, persunal forestal communal;

- incumbensas dal chantun: mesiraziun uffiziala, grevs cas socials (execuziun da mesiras, cas dal Grischun en auters chantuns), scola populara a partir da la 9. classa, furmaziun professiunala, direcziuns da las scolas, incassament da la taglia a la funtaunaa.

En tscherts secturs è raschunaivel e pussaivel mo in detretschament parzial da las incumbensas. En il sectur da la sanadad (ospitals, spitex, chasas da persunas attempadas e da tgira) duai il chantun pajar indemnisaziuns ch'èn orientadas a la prestaziun a las vischnancas. Er diversas autras incumbensas restan incumbensas communablas.

In ulteriur instrument èn las novas furmas da collavuraziun tar incumbensas communablas. Qua ha il chantun la gestiun strategica, entant che las vischnancas surpiglian la responsabladad operativa. I duain vegnir applitgads programs da plirs onns cun cunvegnas da finamiras sco er contribuziuns globalas e pauschalas.

Cumplementarmain a la NGF da la confederaziun vegnan agiuntads a la NGF grischuna ils dus instruments da la refurma da vischnancas. Per l'ina è quai l'instrument da la collavuraziun intercommunala cun gulivaziun da las grevezzas. Quest instrument prevesa che vischnancas pon fusiunar en tscherts secturs per collavurar. En tge secturs che la NGF grischuna vegn a reglar questa retratga intercommunala da prestaziuns, n'è betg anc determinà. Per l'autra fa l'instrument da las fusiuns da vischnancas part da la NGF grischuna. Ils process da fusiun da las vischnancas duain vegnir accumpagnads er vinavant en moda intensiva, ed ils mecanissems da promoziun e d'impuls duain vegnir applitgads en moda effizienta.

Ulteriur proceder

Per pudair simular las consequenzas finanzialas da la midada da sistem vegn fatga ina bilantscha globala. Questa bilantscha globala cumpareglia la finanziaziun e las prestaziuns da la gulivaziun da finanzas vertenta cun las consequenzas da la refurma. Suenter las occurrenzas d'infurmaziun en las regiuns ed en las vischnancas duai il project da consultaziun davart la NGF grischuna vegnir elavurà definitivamain. L'avertura da la consultaziun tras la regenza è planisada per la primavaira 2008.

Gremi: departament da finanzas e vischnancas

Funtauna: rg departament da finanzas e vischnancas

Data: 14.11.2007